《次迟韵复雪》
宋代·苏辙

老人怕寒愁早作，夜闻飞霰知相虐。
粟车未到泥复深，场薪欲尽心惊愕。
山川滉荡势如海，孤舟一叶知安泊。
山中故人消息断，欲问有无隔溪壑。
人言王生好事人，回船不顾山阴约。
故侯生来本贫窭，妻子至今美藜藿。
曳履长歌解忍饥，裹饭往饲今谁托。
家人来告酒可刍，洗盏开瓶同一酌。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。